Diversos rescats i infraccions marquen el cap de setmana en les platges de Sagunt
02 de juliol 2018

![](/media/xl5ffqzm/99-web_cuerpo_image1-4.jpg)  

El cap de setmana passat els servicis de policia de platges i salvament i socorrisme han dut a terme diversos rescats en les platges de Sagunt. Dos de les persones rescatades han sigut traslladades a l'hospital, però en cap cas es tem per les seues vides gràcies a la coordinació de tots dos servicis.

  

La policia de platges ha denunciat un total de nou banyistes amb multes de 150 euros per banyar-se amb bandera roja, tal i com recull l’ordenança de platges. Estes sancions  han sigut les primeres des que es va iniciar la temporada estival. Estes mesures s'han pres per a evitar les imprudències per part dels banyistes, previndre el risc per part de l'equip de salvament i no haver de lamentar accidents greus. 

![](/media/wifnlqmp/99-img_20180701_164909.jpg)  
Es recorda als visitants les bones conductes que han d'assumir a l'hora de banyar-se en les platges. La bandera verda implica que el bany està permés per l'absència de corrents, onatge, contaminació de l'aigua, i qualsevol tipus de perill. La bandera groga comporta un bany amb precaució per la possible presència de meduses, corrents i xicotets onatges. Finalment, amb la bandera roja està prohibit el bany per diferents circumstàncies. Entre les quals estan els forts corrents, onatges, la presència de tempestes, contaminació de l'aigua, plaga de meduses o animals perillosos o qualsevol tipus de risc. El bany amb bandera roja pot ser sancionat com a falta lleu havent d'abonar fins a 150 euros. En cas que la falta siga reiterada, passaria a ser greu, implicant l'abonament d'una quantia d'entre 150 i 450 euros.​  

*   [](http://www.facebook.com/sharer.php?u=https://aytosagunto.es/va/actualitat/diversos-rescats-i-infraccions-marquen-el-cap-de-setmana-en-les-platges-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/diversos-rescats-i-infraccions-marquen-el-cap-de-setmana-en-les-platges-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/diversos-rescats-i-infraccions-marquen-el-cap-de-setmana-en-les-platges-de-sagunt/ "Linked In")
*   [](mailto:?body=https://aytosagunto.es/va/actualitat/diversos-rescats-i-infraccions-marquen-el-cap-de-setmana-en-les-platges-de-sagunt/)